|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2024.gada 30.maijā** |  **Nr. GND/2024/** |
|  |  **(protokols Nr.; .p.)** |

**Par ēku (būvju) īpašuma “Sinoles nams”, Sinolē, Lejasciema pagastā, Gulbenes novadā, atsavināšanu**

Izskatīts **Gulbenes novada Lejasciema pagasta pārvaldes**, reģistrācijas Nr. 40900015465, juridiskā adrese: Rīgas iela 11A, Lejasciems, Lejasciema pagasts, Gulbenes novads, LV-4412, 2024.gada 8.janvāra iesniegums (Gulbenes novada pašvaldībā saņemts 2024.gada 8.janvārī un reģistrēts ar Nr. GND/5.13.2/24/33-G) ar lūgumu atsavināt ēku (būvju) īpašumu “Sinoles nams”, Sinolē, Lejasciema pagastā, Gulbenes novadā, kadastra numurs 5064 516 0029, kas sastāv no ēkas (būves) - klubs – kantoris ar kadastra apzīmējumu 50640160010001 (turpmāk – Nekustamais īpašums). Gulbenes novada Lejasciema pagasta pārvalde norāda, ka nekustamais īpašums ir sliktā tehniskajā stāvoklī, ēkas uzturēšanas izmaksas lielas, ievērojamo siltuma zudumu un neizmantoto platību dēļ. Ēkā atrodas Gulbenes novada bibliotēkas Sinoles grāmatu apkalpošanas punkts, kuru plānots pārvietot uz pašvaldības īpašumu “Gaujmalas” – 2, Sinolē, Lejasciema pagastā, Gulbenes novadā. Ņemot vērā iepriekšminēto, pagasta pārvalde lūdz nodot atsavināšanai nekustamo īpašumu.

Sakarā ar to, ka 2024.gada 8.februārī ir pabeigti būvdarbi Gulbenes novada pašvaldībai piederošajā dzīvokļa īpašumā “Gaujmalas” – 2, Sinolē, Lejasciema pagastā, Gulbenes novadā, kadastra numurs 5064 900 0109, par ko izsniegts Gulbenes novada būvvaldes 2024gada 7.maija dokuments - Būvvaldes atzīmes un lēmumi Nr. BIS-BV-5.26-2024-3168, tad Gulbenes novada bibliotēkas Sinoles grāmatu apkalpošanas punkts ir pārcelts iepriekš minētā dzīvokļa īpašuma telpām.

Gulbenes novada pašvaldības īpašuma tiesības uz nekustamo īpašumu nostiprinātas 2014.gada 6.maijā ar Gulbenes rajona tiesas Zemesgrāmatu nodaļas lēmumu, par ko izdarīts ieraksts Lejasciema pagasta zemesgrāmatas nodalījumā Nr. 100000532883.

Gulbenes novada pašvaldībai piederošā ēka (būve) ar kadastra apzīmējumu 50640160010001 atrodas uz fiziskai personai piederošā nekustamā īpašuma Lejasciema pagastā ar nosaukumu “Kurmi-4”, kadastra numurs 5064 016 0011 sastāvā ietilpstošās zemes vienības ar kadastra apzīmējumu 50640160010.

Pamatojoties uz Pašvaldību likuma 10.panta pirmās daļas 16.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, Publiskas personas mantas atsavināšanas likuma 4.panta ceturtās daļas 1.punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei, 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, 8.panta otro daļu, kas nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, 37.panta pirmās daļas 4.punktu, kas nosaka, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu, Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 11.5.apakšpunktu, Administratīvā procesa likuma 55.panta 1.punktu, 70.panta pirmo un otro daļu, 76.panta otro daļu un 79.panta pirmo daļu, un ņemot vērā Apvienoto komiteju ieteikumu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo ēku (būvju) īpašumu “Sinoles nams”, Sinolē, Lejasciema pagastā, Gulbenes novadā, kadastra numurs 5064 516 0029, kas sastāv no ēkas (būves) - klubs – kantoris ar kadastra apzīmējumu 50640160010001.

2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

Gulbenes novada pašvaldības domes priekšsēdētājs A.Caunītis